**JAVNI RAZPIS**

**ZA SOFINANCIRANJE DEJAVNOSTI IN PROGRAMOV**

**DRUŠTEV IN ORGANIZACIJ**

**V OBČINI ŠMARTNO OB PAKI**

**V LETU 2025**

VSEBINA:

I. Vsebina javnega razpisa

II. Obrazec za prijavo

III. Vzorec pogodbe

Številka: 039-0001/2025

Datum: 29. 1. 2025

|  |
| --- |
| I. Vsebina javnega razpisa |

Občina Šmartno ob Paki na podlagi 5. in 6. člena Pravilnika o sofinanciranju dejavnosti in programov društev in organizacij v občini Šmartno ob Paki (Uradni vestnik MOV, št. 21/2017) in Odloka o proračunu Občine Šmartno ob Paki za leto 2025 (Uradni vestnik MOV št. 29/2024) objavlja

**JAVNI RAZPIS ZA SOFINANCIRANJE DEJAVNOSTI IN PROGRAMOV DRUŠTEV IN ORGANIZACIJ**

**v občini Šmartno ob Paki v letu 2025**

**I. NAROČNIK**

Občina Šmartno ob Paki, Šmartno ob Paki 69, 3327 Šmartno ob Paki

**II. PREDMET RAZPISA**

Predmet javnega razpisa je sofinanciranje izvajanja dejavnosti in programov kulturnih, turističnih, humanitarnih, socialnih in drugih društev in organizacij, ki prispevajo k družbenemu življenju na območju občine Šmartno ob Paki. Predmet sofinanciranja po tem razpisu niso programi društev in organizacij s področja kmetijstva in športa ter delovanje gasilskih društev.

**III. POGOJI RAZPISA**

Na javnem razpisu lahko kandidirajo društva in organizacije, ki:

* imajo sedež in območje delovanja v občini Šmartno ob Paki ali imajo sedež izven občine, vendar imajo člane, ki so občani občine Šmartno ob Paki, in njihove dejavnosti prispevajo k družbenemu življenju občanov občine Šmartno ob Paki;
* so vpisani v register opravljanja dejavnosti najmanj dve leti;
* opravljajo neprofitno dejavnost;
* imajo urejeno evidenco članstva;
* redno dostavljajo občini poročila o realizaciji programov;
* so izkazali namensko porabo proračunskih sredstev v predhodnem proračunskem letu (izjema so društva in organizacije, ki se na razpis prijavljajo prvič);
* za sofinanciranje dejavnosti in programov v tekočem letu niso podali prijave na druge javne razpise Občine Šmartno ob Paki, kar potrjujejo s podpisom izjave;
* ustrezajo drugim merilom javnega razpisa.

**IV. MERILA**

Sredstva sofinanciranja bodo dodeljena v skladu s Pravilnikom o sofinanciranju dejavnosti in programov društev in organizacij v občini Šmartno ob Paki in merili, ki so priloga tega pravilnika.

**V. OKVIRNA VIŠINA RAZPOLOŽLJIVIH SREDSTEV: 20.000,00 evrov**

Za delovanje kulturnih in turističnih društev se nameni 50 % razpoložljivih sredstev, za delovanje socialnih in humanitarnih društev se nameni 10 % razpoložljivih sredstev, za delovanje drugih društev se nameni 40 % razpoložljivih sredstev. Sredstva so zagotovljena na proračunski postavki 18033003 – Delovanje društev.

**VI. RAZPISNA DOKUMENTACIJA**

Vloga za dodelitev sredstev se odda na obrazcu, ki ga lahko prijavitelji v času uradnih ur dvignejo v občinski upravi (Občina Šmartno ob Paki, Šmartno ob Paki 69, 3327 Šmartno ob Paki) ali pa do njega dostopajo na spletni strani Občine Šmartno ob Paki [www.smartnoobpaki.si](http://www.smartnoobpaki.si/).

Obrazec mora biti izpolnjen v celoti, priložene morajo biti vse zahtevane priloge. Društva morajo vlogi priložiti:

* poročilo o delu društva v letu 2024,
* vsebinski in finančni načrt dela društva za leto 2025,
* evidenco članov iz občine Šmartno ob Paki s plačano članarino,
* kopijo odločbe o vpisu v register društev ter
* podpisan osnutek pogodbe.

Vse dodatne informacije v zvezi z javnim razpisom lahko zainteresirani dobijo po telefonu št. 03 898 49 65, po elektronski pošti [amadeja.koren@smartnoobpaki.si](mailto:amadeja.koren@smartnoobpaki.si) ali v občinski upravi v času uradnih ur.

**VII. ODDAJA VLOG**

Vloge za dodelitev sredstev morajo biti podane v skladu s tem javnim razpisom. Poslane morajo biti v zaprtem pisemskem ovoju na naslov: Občina Šmartno ob Paki, Šmartno ob Paki 69, 3327 Šmartno ob Paki. Na pisemskem ovoju mora biti pripis: »Ne odpiraj! Prijava na javni razpis 2025 – sofinanciranje društev in drugih organizacij«. Na hrbtni strani ovojnice morata biti navedena popoln naziv innaslov prijavitelja.

Rok za oddajo vlog je **21. 3. 2025**. Šteje se, da je vloga prispela pravočasno, če je bila oddana s priporočeno pošiljko zadnji dan roka za oddajo vlog ali je bila do navedenega roka oddana občinski upravi v času uradnih ur. Prepozno oddane ali nepravilno naslovljene oziroma označene vloge in vloge, ki ne bodo oddane na predpisanih obrazcih, ki so del razpisne dokumentacije, ali pa ne bodo izpolnjevale razpisnih pogojev, bodo izločene iz nadaljnjega postopka.

**VIII. VREDNOTENJE IN ODLOČANJE**

Vloge bo obravnavala komisija, ki jo imenuje župan. Komisija bo ugotavljala formalno popolnost vlog in bo vlagatelje, ki bodo v razpisnem roku predložili nepopolne vloge, pisno pozvala k njihovi dopolnitvi. Vlagatelji morajo vloge dopolniti najkasneje v roku 8 dni od dneva prejema pisnega poziva za dopolnitev. Nepopolne vloge, ki jih vlagatelji ne bodo dopolnili v predpisanem roku, bodo zavržene.

Komisija bo pripravila predlog o dodelitvi sredstev, na podlagi katerega bo direktorica občinske uprave sprejela sklep o sofinanciranju. Sklep bo izdan najkasneje v 30 dneh po zaključku razpisa. Pogodbo o sofinanciranju z upravičenci sklene župan.

Zoper sklep o izbranih, zavrnjenih in zavrženih vlogah je možno podati pritožbo, in sicer v roku 8 dni po prejemu sklepa. Merila in pogoji za vrednotenje vlog ne morejo biti predmet pritožbe. O pritožbi odloči župan v roku 30 dni od prejema pritožbe. Odločitev župana je dokončna. O dokončni odločitvi župan obvesti tudi komisijo. Zoper odločitev župana je dopusten upravni spor na Upravnem sodišču Republike Slovenije, ki se vloži v roku 30 dni od vročitve odločbe. Vložen upravni spor ne zadrži sklepanja pogodb z izbranimi društvi in organizacijami.

Če se vlagatelj v roku 8 dni od prejema poziva k podpisu pogodbe nanj ne bo odzval, se bo štelo, da je umaknil prijavo za pridobitev sredstev. O dokončnem izidu javnega razpisa bo Občina Šmartno ob Paki prijavitelje obvestila v 30-ih dneh od izteka pritožbenih rokov.

Šmartno ob Paki, 3. 2. 2025

Župan Občine Šmartno ob Paki

Janko Kopušar, l. r.

|  |
| --- |
| II. Obrazec za prijavo na javni razpis |

Navodilo za izpolnjevanje obrazca: **Prijavitelji vpišejo vse zahtevane podatke. Obrazec mora biti datiran in podpisan s strani odgovorne osebe. Obrazci se ob podpisu žigosajo le, kadar je poslovanje z žigom zapovedano z internim aktom prijavitelja.**

1. **OSNOVNI PODATKI O PRIJAVITELJU**

|  |  |
| --- | --- |
| Naziv društva/organizacije |  |
| Sedež društva/organizacije |  |
| Datum ustanovitve |  |
| Odgovorna oseba društva/organizacije | Ime in priimek: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Funkcija: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Naslov prebivališča: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Kontaktna oseba |  |
| Telefonska št. kontaktne osebe |  |
| E-naslov kontaktne osebe |  |
| Številka transakcijskega računa društva/organizacije in banka, pri kateri je ta odprt |  |
| Davčna številka društva/organizacije |  |
| Matična številka društva/organizacije |  |
| Naslov uradne spletne strani društva/organizacije (če obstaja) |  |

1. **PODATKI O ČLANSTVU**

|  |  |
| --- | --- |
| Število članov |  |
| Število članov, ki so občani občine Šmartno ob Paki |  |
| Število sekcij in njihova navedba |  |

1. **NAVEDBA PRIREDITEV, DOGODKOV, DEJAVNOSTI, ki jih načrtujete za leto 2025**

|  |  |  |  |
| --- | --- | --- | --- |
| Naziv prireditve, dogodka, dejavnosti | Kraj izvedbe | Datum izvedbe | Pomen:  - **interni** (namenjen članom društva);  - **občinski** (namenjen vsem občanom);  - **regijski ali državni** (namenjen prebivalcem širše regije/vsem državljanom) |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

1. **NAVEDBA V LETU 2024 IZVEDENIH PRIREDITEV, DOGODKOV, DEJAVNOSTI**

|  |  |  |
| --- | --- | --- |
| Naziv prireditve, dogodka, dejavnosti | Kraj izvedbe | Datum izvedbe |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

1. **IZJAVE PRIJAVITELJA ZA DOKAZOVANJE IZPOLNJEVANJA POGOJEV IN UPRAVIČENOSTI DO SOFINANCIRANJA**

**a) Izjava o dejavnosti prijavitelja**

Potrjujemo, da je prijavitelj registriran za opravljanje dejavnosti, za katero se prijavlja, in da to dejavnost opravlja najmanj dve leti.

**b) Izjava o sedežu prijavitelja in članih**

Potrjujemo, da ima prijavitelj sedež na območju Občine Šmartno ob Paki ali izven območja Občine Šmartno ob Paki in ima včlanjene tudi člane, ki so občani občine Šmartno ob Paki.

**c) Izjava o urejeni evidenci članstva**

Potrjujemo, da ima prijavitelj urejeno evidenco članstva in jo za potrebe vrednotenja prilagamo k prijavi na javni razpis.

**d) Izjava o poravnanih vseh obveznostih do Občine Šmartno ob Paki**

Potrjujemo, da nimamo neporavnanih zapadlih denarnih in nedenarnih obveznosti do Občine Šmartno ob Paki.

**e) Izjava o prijavi na druge razpise**

Potrjujemo, da vsebinsko enakih programov in dejavnosti ne bomo prijavili na noben drug razpis Občine Šmartno ob Paki.

**f) Druge izjave**

Potrjujemo, da:

* so vsi podatki, navedeni v tej prijavi, točni in resnični,
* bo prijavitelj v primeru pogodbenega razmerja z Občino Šmartno ob Paki v letu 2025 izpolnil vse svoje pogodbene obveznosti,
* bo prijavitelj program in dejavnosti, navedene v tej vlogi, v celoti realiziral oziroma bo v primeru, da program in dejavnosti ne bodo realizirani v celoti, o tem pravočasno obvestil Občino Šmartno ob Paki ter v obvestilu podal razloge in dokaze o razlogih, zaradi katerih program in dejavnosti niso realizirani v celoti, ter prošnjo za odobritev nadomestnih programskih vsebin in dejavnosti ali predlog za vračilo deleža sredstev sofinanciranja,
* smo seznanjeni in soglašamo s pogoji za prijavo na javni razpis in z merili za izbor programov in dejavnosti za sofinanciranje,
* bo prijavitelj v primeru dvoma in na poziv Občine Šmartno ob Paki posredoval dodatna dokazila,
* se strinjamo s preverjanjem namenske porabe odobrenih proračunskih sredstev s strani Občine Šmartno ob Paki in drugih nadzornih organov.

Datum: Podpis odgovorne osebe:

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| III. Vzorec pogodbe |

***Prijavitelj izpolni vzorec pogodbe s svojimi podatki in ga podpiše, žigosa pa le, kadar je poslovanje z žigom zapovedano z internim aktom prijavitelja****.*

**Občina Šmartno ob Paki, Šmartno ob Paki 69, 3327 Šmartno ob Paki, matična št. 5884276000, ID za DDV SI64225569, ki jo zastopa župan Janko Kopušar** (v nadaljnjem besedilu: **sofinancer**)

in

naziv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sedež \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, matična številka \_\_\_\_\_\_\_\_\_\_\_\_\_\_\_\_\_\_\_, davčna številka \_\_\_\_\_\_\_\_\_\_\_\_\_\_\_\_\_, ki jo zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljnjem besedilu: **izvajalec**)

skleneta naslednjo

**POGODBO**

**o sofinanciranju dejavnosti in programov društev in organizacij v letu 2025**

1. člen

Pogodbeni stranki uvodoma ugotavljata:

* da je sofinancer na svojih spletnih straneh objavil javni razpis za sofinanciranje dejavnosti in programov društev in organizacij za leto 2025,
* da je izvajalec podal prijavo na javni razpis, v kateri je vsebinsko opredelil prijavljene programe in dejavnosti,
* da so bila izvajalcu s sklepom št. \_\_\_\_\_\_\_\_\_\_ z dne \_\_\_\_\_\_\_\_\_\_\_\_\_ odobrena sredstva iz proračuna Občine Šmartno ob Paki za namene delovanja društva in organizacij ter izvedbe prijavljenih programov.

1. člen

S to pogodbo se sofinancer zavezuje k sofinanciranju, izvajalec pa k izvedbi programa in dejavnosti, ki jih je navedel v svoji prijavi na javni razpis.

1. člen

Sofinancer se zavezuje izvajalcu zagotoviti sredstva iz proračuna Občine Šmartno ob Paki za program in dejavnosti, opredeljene v 2. členu te pogodbe v višini \_\_\_\_\_\_\_\_ EUR.

Sredstva so zagotovljena na proračunski postavki PP 18033003 – delovanje društev.

Sofinancer bo sredstva za sofinanciranje iz tega člena nakazal na transakcijski račun izvajalca št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri banki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. člen

Izvajalec se zavezuje, da bo pridobljena sredstva porabil zakonito, namensko, učinkovito in gospodarno, ter da bo pri vseh javnih naznanilih v zvezi s programom in dejavnostmi, za katera je sredstva pridobil, na vidnem mestu označil, da program in dejavnosti sofinancira Občina Šmartno ob Paki.

1. člen

Sofinancer in izvajalec se dogovorita, da bosta izvajanje programa spremljala ter da ima pooblaščeni predstavnik sofinancerja pravico nadzora nad potekom posamezne dejavnosti in izvedbo programa, vključno z vpogledom v dokumentacijo in obračun stroškov izvajalca v zvezi z izvedbo programa in dejavnosti, ki so predmet te pogodbe. Izvajalec je sofinancerju nadzor in vpogled dolžan omogočiti. Če tega ne stori ali če je ugotovljena nenamenska poraba sredstev, je izvajalec dolžan vrniti vsa nakazila proračunskih sredstev Občine Šmartno ob Paki skupaj z zakonitimi zamudnimi obrestmi od dneva prejetja sredstev do dneva vračila.

1. člen

Izvajalec se s podpisom pogodbe strinja s hrambo in obdelavo podatkov za namen izvedbe javnega razpisa v skladu z določbami zakona in uredbe o varstvu podatkov. Izvajalec se hkrati zaveda, da ima pravico do preklica privolitve, pravico do vpogleda, popravka, omejitve obdelave ali izbrisa osebnih podatkov ter pravico do prenosljivosti in informiranosti glede njegovih osebnih podatkov.

1. člen

Izvajalec je dolžan v času veljavnosti te pogodbe takoj pisno obvestiti sofinancerja, če nastopijo okoliščine, ki utegnejo vplivati na vsebinsko ali časovno izvedbo programa in dejavnosti ter predlagati ustrezno spremembo oz. dopolnitev pogodbe. Vse spremembe in dopolnitve te pogodbe se dogovorijo s pisnim dodatkom k tej pogodbi.

1. člen

Če se ugotovi, da je pri izvedbi javnega razpisa, na podlagi katerega je podpisana ta pogodba, ali pri izvajanju te pogodbe kdo v imenu ali na račun ene pogodbene stranke, predstavniku ali posredniku druge pogodbene stranke obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je kateri od pogodbenih strank povzročena škoda ali ji je omogočena pridobitev nedovoljene koristi, je ta pogodba nična.

1. člen

Morebitne spore bosta pogodbeni stranki reševali sporazumno. Če to ne bo mogoče, je za reševanje sporov pristojno stvarno pristojno sodišče po sedežu sofinancerja.

1. člen

Ta pogodba je sklenjena z dnem, ko jo podpišeta obe pogodbeni stranki.

Pogodba je sestavljena v 3 izvodih, od katerih prejme en izvod izvajalec, dva pa sofinancer.

|  |  |  |
| --- | --- | --- |
| Datum: \_\_\_\_\_\_\_\_\_\_\_\_\_\_\_\_\_\_  Številka: \_\_\_\_\_\_\_\_\_\_\_\_\_\_\_\_\_\_ |  |  |
| Sofinancer:  Občina Šmartno ob Paki  Janko Kopušar, župan |  | Izvajalec:  Podpis odgovorne osebe: |